ಪ್ರೀಸ್ಲಿಯು ತನ್ನ ಮೂರನೆಯ ಹಾಗೂ ಕೊನೆಯ ಸುಲೀವಾನ್ ಷೋ ಪ್ರದರ್ಶನದಲ್ಲಿ ಭಾಗವಹಿಸಿದ್ದು ಜನವರಿ 6, 1957ರಂದು - ಈ ಬಾರಿ ಅವನನ್ನು ಕ್ಯಾಮರಾ ಸೊಂಟದ ಮೇಲಿನವರೆಗೆ ಮಾತ್ರ ಚಿತ್ರಿಸಿತು. ಕೆಲವು ವಿವರಣಕಾರರ ಪ್ರಕಾರ ಪಾರ್ಕರ್ ಸ್ವತಃ ಈ ರೀತಿ ಸೆನ್ಸಾರ್ ಮಾಡಲು ಪ್ರಚೋದಿಸಿ ಜನಪ್ರಿಯತೆಯನ್ನು ಹೆಚ್ಚಿಸಲು ಯೋಜಿಸಿದನಂತೆ. ಅದೇನೇ ಇರಲಿ, ವಿಮರ್ಶಕ ಗ್ರೇಯ್ಲ್ ಮಾರ್ಕಸ್ ಇಂತೆನ್ನುತ್ತಾನೆ "ಪ್ರೀಸ್ಲಿಯು ತನ್ನನ್ನು ತಾನು ಕಟ್ಟಿಹಾಕಿಕೊಳ್ಳಲಿಲ್ಲ. ತಾನು ಧರಿಸುತ್ತಿದ್ದ ಸಾಧಾರಣ ಉಡುಪಿನ ಬದಲಿಗೆ ವೇಶ್ಯಾವಾಟಿಕೆಯವರೋ, ಪಾಷಾಗಳೋ ಧರಿಸುವಂತಹ ಗಾಢವಾದ ದಿರಿಸನ್ನು ಧರಿಸಿದ್ದ. ಕಣ್ಣಿನ ಮೇಕಪ್, ಮುಖದ ಮೇಲೆ ಬೀಳುತ್ತಿದ್ದ ಕೇಶ, ಅತಿರೇಕವಾಗಿ ಲೈಂಗಿಕತೆಗೆ ಪ್ರಚೋದಿಸುವ ರೀತಿ ಬಾಯಿಯ ಅಲಂಕಾರಗಳಿಂದ "ದ ಶೇಕ್" ನಲ್ಲಿನ "ರುಡಾಲ್ಫ್ ವ್ಯಾಲೆಂಟಿನೋ " ಗಿಂತಲೂ ಅತ್ತತ್ತವಾಗಿದ್ದ. ಕಾರ್ಯಕ್ರಮ ಮುಗಿಸುವಾಗ, ಸುಲೀವಾನ್ ನ ಇಚ್ಛೇಗೆ ವಿರೋಧವಾಗಿ, ಪ್ರೀಸ್ಲಿಯು ಮಧುರವಾದ ಒಂದು ಕಪ್ಪು ಜನಾಂಗದವರ ಅಧ್ಯಾತ್ಮಿಕಗೀತೆಯಾದ "ಪೀಸ್ ಇನ್ ದ ವ್ಯಾಲಿ" ಹಾಡಿದ. ಪ್ರದರ್ಶನ ಮುಗಿದಾಗ ಸುಲೀವಾನ್ ಪ್ರೀಸ್ಲಿಯು "ನಿಜಕ್ಕೂ ಸಭ್ಯ, ಒಳ್ಳೆಯ ಹುಡುಗ" ಎಂದನು.
ಎರಡು ದಿನಗಳ ನಂತರ ಮೆಂಫಿಸ್ ಡ್ರಾಫ್ಟ್ ಬೋರ್ಡ್ ಪ್ರೀಸ್ಲಿಯನ್ನು 1A ಎಂದು ಶ್ರೇಣೀಕರಿಸಿ ಅದನ್ನು ವರ್ಷದ ನಂತರದ ದಿನಗಳಲ್ಲಿ ಸೂಚನೆಗೊಳಿಸಲಾಗುವುದು ಎಂದಿತು.

1957ರ ಮೂರ್ವಭಾಗದಲ್ಲಿ ಪ್ರೀಸ್ಲಿ ಬಿಡುಗಡೆ ಮಾಡಿದ ಮೂರೂ ರೆಕಾರ್ಡ್ ಗಳು ಪ್ರಥಮಸ್ಥಾನ ಪಡೆದವು: "ಟೂ ಮಚ್", "ಆಲ್ ಷುಕ್ ಅಪ್" ಮತ್ತು "(ಲೆಟ್ ಮಿ ಬಿ ಯುವರ್) ಟೆಡ್ಡಿ ಬೇರ್". ಚಿತ್ರೀಕರಣ ಮತ್ತು ರೆಕಾರ್ಡಿಂಗ್ ಗಳ ಮಧ್ಯೆ ಪ್ರೀಸ್ಲಿಯು ಮೆಂಫಿಸ್ ನಿಂದ 8 ಮೈಲಿ ದೂರದಲ್ಲಿ ನಗರದ ದಕ್ಷಿಣಭಾಗದಲ್ಲಿ ಒಂದು 18 ಕೊಠಡಿಗಳ ಬಂಗಲೆ ಗ್ರೇಸ್ ಲ್ಯಾಂಡ್ ಅನ್ನು ತಾನು ಮತ್ತು ತನ್ನ ಮಾತಾಪಿತೃಗಳಿಗಾಗಿ ಖರೀದಿಸಿದನು. ಅವನ ಎರಡನೆಯ ಚಲನಚಿತ್ರ "ಲವಿಂಗ್ ಯೂ" ದ ಧ್ವನಿಮುದ್ರಿಕೆ ಜುಲೈನಲ್ಲಿ ಬಿಡುಗಡೆಯಾಗಿ, ಪ್ರೀಸ್ಲಯ 3ನೆಯ ಜನಪ್ರಿಯ ಆಲ್ಬಂ ಎಂದು ಹೆಸರುಮಾಡಿತು. ಅದರ ಮುಖ್ಯ ಧ್ವನಿಮುದ್ರಣವನ್ನು ಲೀಬರ್ ಮತ್ತು ಸ್ಟಾಲರ್ ಬರೆದಿದ್ದು, ಮುಂದೆ ಪ್ರೀಸ್ಲಿಯ ಮುಂದಿನ ಚಿತ್ರವಾದ "ಜೈಲ್ ಹೌಸ್ ರಾಕ್" ಗೆಂದು ಅವರಿಂದಲೇ ಅದರಲ್ಲಿನ ಆರರ ಪೈಕಿ ನಾಲ್ಕು ಹಾಡುಗಳನ್ನು ಬರೆಸಿದರು ಗೀತರಚಮಕಾರರ ಪಡೆಯು ಈ ಸಮಯಗಳಲ್ಲಿ ಉತ್ತಮವಾಗಿ ನಿರ್ಮಾಣ ಕಾರ್ಯವೆಸಗಿ ಪ್ರೀಸಲಿಯೊಡನೆ ನಿಕಟ ಸಂಬಂಧವಿರಿಸಿಕೊಂಡುದರ ಫಲವಾಗಿ ಅವನು ಇವರನ್ನು "ಶುಭಕಾರಕ ತಾಯಿತಗಳು" ಎಂದು ಕರೆಯುತ್ತಿದ್ದನು. ಅವರ ಟೈಟಲ್ ಟ್ರ್ಯಾಕ್ ಮತ್ತೊಂದು ಪ್ರಥಮದರ್ಜೆಯ ಹಿಟ್ ಆದಂತೆಯೇ ""ಜೈಲ್ ಹೌಸ್ ರಾಕ್" " EP ಸಹ ಆಯಿತು. ಆವರ್ಷ ಪ್ರೀಸ್ಲಿಯು ಮತ್ತೆ 4 ಚಿಕ್ಕ ಪ್ರವಾಸ ಗಳನ್ನು ಮಾಡಿ ಎಲ್ಲೆಡೆಯೂ ಪ್ರೇಕ್ಷಕರಿಂದ ಉನ್ಮತ್ತ ಪ್ರತಿಕ್ರಿಯೆ ಪಡೆದನು. "ಪ್ರೀಸ್ಲಿಯ ಕಾರ್ಯಕ್ರಮವನ್ನು ನೋಡಲಿ ಹೋದರೆ ಇರುವ ಏಕೈಕ ತೊಂದರೆಯೆಂದರೆ ನೀವು ಕೊಲ್ಲಲ್ಪಡಬಹುದು" ಎಂದಿತೊಂದು ಡೆಟ್ರಾಯಿಟ್ ನ ಪತ್ರಿಕೆ. ಫಿಲಡೆಲ್ಫಿಯಾದಲ್ಲಿ ವಿಲ್ಲಾನೋವಾದ ವಿದ್ಯಾರ್ಥಿಗಳು ಅವನತ್ತ ಮೊಟ್ಟೆ ತೂರಿದರು. ವ್ಯಾಂಕೋವರ್ ನಲ್ಲಿ ಕಾರ್ಯಕ್ರಮ ಮುಗಿಯುತ್ತಿದ್ದಂತೆಯೇ ಗುಂಪು ದೊಂಬಿ ಎದ್ದು ವೇದಿಕೆಯನ್ನು ನಾಶ ಮಾಡಿತು. 1940ರ ದಶಕದಲ್ಲಿ ಹುಡುಗಿಯರು ಮೂರ್ಛೆಹೋಗಲು ಪ್ರೇರೇಪಿಸಿದ್ದ ಫ್ರಾಂಕ್ ಸಿನಾತ್ರಾ ಸಹ ಈ ನವೀನ ಗಾಯನ ಪ್ರತಿಭೆಯ ಅವಹೇಳನಗೈದ. ಮ್ಯಾಗಝೈನೊಂದರಲ್ಲಿ ರಾಕ್ ಎಂಡ್ ರೋಲ್ ಸಂಗೀತವು "ವಿಧ್ವಂಸಕ, ಕೊಳಕು, ಕೀಳು ರೀತಿಯದ್ದು, ಹರಿತ... ಅದು ಹದಿಹರೆಯದವರಲ್ಲಿ ಸಂಪೂರ್ಣವಾಗಿ ನಕಾರಾತ್ಮಕ ಹಾಗೂ ಹಾನಿಕಾರಕ ಪ್ರತಿಕ್ರಿಯೆಗಳನ್ನು ಪ್ರಚೋದಿಸಿತು. ಅದು ಸತ್ಯವಲ್ಲದ್ದು, ನಕಲಿ. ಅದರಲ್ಲಿನ ಸುಮಾರು ಭಾಗವನ್ನು ಕೀಳುದರ್ಜೆಯ ಗೂಡಾಗಳು ಹಾಡಿದ್ದಾರೆ... ಈ ಕಮಟುವಾಸನೆಯ ಕಾಮೋದ್ದೀಪಕವನ್ನು ನಾನು ದ್ವೇಷಿಸುತ್ತೇಮೆ" ಎಂದರು. ಪ್ರೀಸ್ಲಿಯ ಪ್ರತಿಕ್ರಿಯೆ ಕೇಳಿದಾಗ "ನನಗೆ ಆತ ಅಚ್ಚುಮೆಚ್ಚು. ಅವನಿಗೆ ತನ್ನ ಅನಿಸಿಕೆಗಳನ್ನು ಹೇಳುವ ಹಕ್ಕಿದೆ ಜಯಶೀಲನೂ ಮತ್ತು ಉತ್ತಮ ನಟನೂ ಆದ ಆತ ಹೀಗೆ ಹೇಳಬಾರದಿತ್ತು... ಅವನು ಒಂದು ನವಪಥ ಹಾಕಿಕೊಟ್ಟಂತೆಯೇ ಇದೂ ಒಂದು ಹೊಸಹಾದಿಯಷ್ಟೆ" ಎಂದನು. 

"ಎಲ್ವಿಸ್ ನ ಕ್ರಿಸ್ ಮಸ್ ಆಲ್ಬಮ್" ರೆಕಾರ್ಡ್ ಮಾಡಲು ಲೀಬರ್ ಮತ್ತು ಸ್ಟಾಲರ್ ಮತ್ತೆ ಸ್ಟುಡಿಯೋಗೆ ಬಂದರು. ಆ ಅವಧಿಯಲ್ಲಿ ಪ್ರೀಸ್ಲಿಯ ಕೋರಿಕೆಯ ಮೇರೆಗೆ ಅವರು ಅಲ್ಲೇ ಒಂದು ಹಾಡನ್ನು ರಚಿಸಿದರು "ಸಾಂತಾ ಕ್ಲಾಸ್ ಈಸ್ ಬ್ಯಾಕ್ ಇನ್ ಟೌನ್" - ವಕ್ರೋಕ್ತಿಗಳಿಂದ ಕೂಡಿದ ಒಂದು ಬ್ಲೂಸ್ ಗೀತೆಯದಿ. ಆ ರಜೆಯಲ್ಲಿ ಬಿಡುಗಡೆಯಾದ ಈ ಆಲ್ಬಮ್ ಪ್ರೀಸ್ಲಿಯ ನಾಲ್ಕನೆಯ ಸತತ ಪ್ರಥಮಶ್ರೇಣಿ ಗಳಿಸಿದ ಆಲ್ಬಮ್ ಆದುದಲ್ಲದೆ ಸರ್ವಕಾಲಿಕ ಕ್ರಿಸ್ ಮಸ್ ಕಾಲದಲ್ಲಿ ಅತಿ ಹೆಚ್ಚು ಮಾರಾಟವಾದ ಆಲ್ಬಮ್ ಎಂಬ ದಾಖಲೆಗೆ ಪಾತ್ರವಾಯಿತು. ಈ ಅವಧಿಯ ನಂತರ ಕೇವಲ ಸಂಬಳ ಮಾತ್ರ ಗಳಿಸಿ, ಪ್ರೀಸ್ಲಿಯ ಲಾಭಗಳಿಕೆಯಲ್ಲಿ ಇನಿತೂ ಪಡೆಯದ ಮೂರ್ ಮತ್ತು ಬ್ಲ್ಯಾಕ್ ರಾಜೀನಾಮೆ ಇತ್ತರು. ಅವರನ್ನು ಮತ್ತೆ ಹೆಚ್ಚಿನ ಸಂಭಾವನೆ ನೀಡುವುದರ ಮೂಲಕ ಕರೆತಂದರೂ, ಅವರು ಪ್ರೀಸ್ಲಿಯ ಆಪ್ತವಲಯದಿಂದ ಹೊರಗುಳಿದಿದ್ದುದು ಗೋಚರವಾಗಿತ್ತು. ಡಿಸೆಂಬರ್ 20ರಂದು ಪ್ರೀಸ್ಲಿಗೆ ಡ್ರಾಫ್ಟ್ ನೋಟೀಸ್ ನೀಡಲಾಯಿತು. ಪ್ಯಾರಾಮೌಂಟ್ ಮತ್ತು ನಿರ್ಮಾಪಕ ಹಾಲ್ ವಾಲಿಸ್ $350,೦೦೦ ಬಂಡವಾಳ ಹೂಡಿದ್ದ "ಕಿಂಗ್ ಕ್ರಿಯೋಲ್" ಅನ್ನು ಮುಗಿಸಿಕೊಡಲು ಕಾಲಾವಕಾಶ ನೀಡಲಾಯಿತು. ಹೊಸವರ್ಷಕ್ಕೆ ಕಾಲಿಟ್ಟ ಕಲವೇ ವಾರಗಳಲ್ಲಿ ಲೀಬರ್ ಮತ್ತು ಸ್ಟಾಲರ್ ಬರೆದ ಪ್ರೀಸ್ಲಿ ಹಾಡಿದ ಡೋಂಟ್ ಎಂಬ ಹಾಡು ಅವನ 10ನೆಯ ಹಿಟ್ ಆಯಿತು. ಮೊದಲ ಹಾಡಾದ "ಹಾರ್ಟ್ ಬ್ರೇಕ್ ಹೊಟೆಲ್" ನಿಂದ ಅಂದಿನವರೆಗೆ ಕೇವಲ 21 ತಿಂಗಳುಗಳು ಸಂದಿದ್ದವಷ್ಟೆ. ಜನವರಿಯ ಮಧ್ಯಭಾಗದಲ್ಲಿ "ಕಿಂಗ್ ಕ್ರಿಯೋಲ್" ನ ಧ್ವನಿಮುದ್ರಣಕಾರ್ಯವನ್ನು ಹಮ್ಮಿಕೊಳ್ಳಲಾಯಿತು. ಲೀಬರ್ ಮತ್ತು ಸ್ಟಾಲರ್ ಈ ಬಾರಿಯೂ ಮೂರು ಹಾಡುಗಳನ್ನು ನೀಡಿದರು, ಆದರೆ ಅವರು ಪ್ರೀಸ್ಲಿಯೊಂದಿಗೆ ಕೆಲಸ ಮಾಡಿದ್ದು ಇದೇ ಕಡೆಯ ಬಾರಿ. ಫೆಬ್ರವರಿ ಒಂದರಂದು ಸ್ಟುಡಿಯೋದಲ್ಲಿ ರೆಕಾರ್ಡ್ ಮಾಡಿದಾಗ ಮತ್ತೊಂದರ ಅಂತ್ಯವೂ ಆಯಿತು. ಬ್ಲ್ಯಾಕ್ ಪ್ರೀಸ್ಲಿಯೊಡನೆ ಭಾಗವಿಹಿಸಿದ್ದು ಅದೇ ಕಡೆಯಾಯ್ತು. ಪ್ರೀಸ್ಲಿ 1965ರಲ್ಲಿ ಮಡಿದನು.

1958-60 : ಸೇನೆಯಲ್ಲಿ ಸೇವೆ ಮತ್ತು ತಾಯಿಯ ಮರಣ
ಲೀಬರ್ ಮತ್ತು ಸ್ಟಾಲರ್ ಒಗ್ಗೂಡಿಕೆ ಮತ್ತು ಕರಡು ಸೂಚನೆ
ಮುರಿದು ಬಿದ್ದ ವಿವಾಹ ಮತ್ತು "ಅಲೋಹ ಫ್ರಮ್ ಹವಾಯೀ"
ಪ್ರಭಾವಗಳು